व्यापारियों ने मानव शृंखला बना किया एलीवेटेड रोड का विरोध
सरकारकी ओर से प्रस्तावित एलीवेटेड रोड के विरोध के स्वर तीखे हो गए हैं। बुधवार को व्यापारी सड़क पर उतर आए। विरोध स्वरूप उन्होंने सार्दुल सिंह सर्किल से लेकर कोटगेट थाने तक मानव श्रृंखला बनाई। बाइपास का नक्शा भी प्रदर्शित करते हुए आमजन को इसकी जानकारी दी।
एलीवेटेड रोड निर्माण का काम सरकार ने नेशनल हाइवे को सौंपा है, जिसने इसके लिए सर्वे शुरू कर दिया है। केईएम रोड के व्यापारी इसके पक्ष में नहीं है। उनका कहना है कि इसके बनने से उनका व्यापार ठप हो जाएगा। बीकानेर व्यापार एसोसिएशन के अध्यक्ष नरपत सेठिया, सचिव उमेश मेहंदीरत्ता, प्रेम खंडेलवाल की अगुवाई में बड़ी संख्या में व्यापारी केईएम रोड पर जमा हुए। सार्दुल सिंह सर्किल से कोटगेट थाने तक अलग-अलग कडिय़ों में मानव श्रृंखला बनाई और सभी को बाद में आपस में जोड़ दिया। प्रेम खंडेलवाल ने बताया कि इस अवसर पर बाइपास का एक नक्शा भी प्रदर्शित किया गया। संयोजक साेनूराज आसुदानी ने बताया कि व्यापारियों ने एलीवेटेड रोड के दुष्परिणामों पर चर्चा की और आमजन की जिज्ञासाओं को शांत किया। अध्यक्ष नरपत सेठिया ने बताया कि आगामी आंदोलन की रणनीति शीघ्र ही तय की जाएगी।
hin_Deva hin_Deva hin_Deva